الإدعاء
- فيديو منتشر بشكل كبير للإعلامي مدحت شلبي، بيقول فيه "الكابتن محمود الخطيب طلب من ريكاردو سواريش مدرب النادي الأهلي تقرير عن أسباب خسارة الكأس قاله اصبر شوية واديك تقرير عن أسباب خسارة الدوري والكأس مع بعض بالمرة".
- الكلام ده غير صحيح. الفيديو مجتزأ من سياقه. 


- حقيقة الفيديو إن مدحت شلبي في برنامجه كان بيوضح إن الكلام ده في الأساس شائعة. 


- شلبي قرأ الشائعة في برنامجه وقال إنها منتشرة جدًا، فالبعض أخد الفيديو ده وقطّعه على أساس إنه بيقول كده، لكنه في الأساس كان بينفي إنه قال كده. 


- الشائعة دي بدأت من يومين بعد مباراة الزمالك وبيراميدز، وانتشرت على مواقع التواصل الاجتماعي، لكن "شلبي" نفاها قائلًا: "هل معقول هقول كده؟ ميصحش، مينفعش كده وممكن حد يتصور إن ده حقيقة لكن أنا عمري ما أقول الكلام ده ولا يطلع مني على الإطلاق".